ንቑሩብ ሰዓታት እንተኾይኑ፡ ደሓን'ዩ፡ ናይቲ ሕሙም መሰል (ናጽነት) ከም ክብሪ (value) ክንዕቅቦ'ውን ስለ እንደሊ። ሂወት ናይቲ ሕሙም ኣብ ሓደጋ ክወድቀሉ ኣብ ዝኽእል ኩነታት ግን ሓገዘ ከድሊ'ዩ። እቶም ሮቦታት ነተን መሰረታውያን መትከላት ብምምዛን፡ እንታይ ከምዝገብሩ ክንጸረሎም ይኽእል'ዩ፡ ኢሎም ይኣምኑ፡ እንዳ ኣንደርሰን። ሰባት'ውን ካብኦም ክመሃሩ ይኽእሉ'ዮም። "[ሮቦት] ካብ ተራ ሰብ ክወስዶ ዝኽእል ሞራላዊ ስነ ምግባር ንላዕሊ ክገብር ዝኽእል ኮይኒ ዝሰመዓኒ" ትብል ሱዛን። ማሽናት ባዕሎም ክምሃሩ እንተኾይኖም እውን ናቱ ጸገማት ዝፈጥር'ዩ። ሓደ፡ እቲ ማሽን ጌጋ ትምህርቲ ክውስድ ይኽእል'ዩ። እቲ ካልእ ኣዝዩ መሰረታዊ ዝኾነ ብድሆ ድማ፡ ማሽናት ባዕሎም ክመሃሩ ዝኽእልሉ መስርሕ እንተተፈጢሩ፡ ኣብ መጻኢ እንታይ ክምሃሩ ከምዝኽእሉ ኣቐዲምና ክንግምት ኣይንኽእልን ንኸውን። ብኸመይ ውሳነታት ይወስዱ'ውን ከይንርዳእ ንኽእል። እዚ ዘቕስን ተኽእሎ'ዩ፡ ብፍላይ ድማ ሮቦታት ብዛዕባ ሂወትና ዝወስድዎ ኣገዳሲ ውሳነታት ብዝምልከት። እቲ ከፊላዊ ፍታሕ ክኸውን ዝኽእል፡ ሕማቕ ነገር እንተድኣ ኣጋጢሙ፡ ንሕና ነቲ ኮዳት ክንቆጻጸሮን ነቲ ዝተፈጸመ ነገር ክንምርምሮን ንኽእል ንኸውን። ምንጪ ስእሊ, Getty Images መግለጺ ስእሊ, ንደቀ-ሰባት ተኪኦም፡ ዝተፈላለዩ ስራሕቲ ክፍፅሙ ትጽቢት ዝገበረሎም ሮቦታት ንሮቦት ናይቲ ዘጋጥም ሓደጋታት ሓላፍነት ውሰድ ክትብሎ፡ ዕሽነትን እኹልን ስለ ዘይከውን (ንሮቦት ቀጺዕካዮስ እንታይ ክትረክብ ኢኻ)፡ ነቲ ሮቦት ዝፍጽሞ ጌጋታት ሞራላውን ሕጋውን ሓላፍነት ዝወስድ ኣካል መን'ዩ ክምለስ ዘለዎ ሕቶ'ዩ። ሓደ ዓቢ ረብሓ ናይ ሮቦታት፡ ኩሉ ግዜ ሓደ ዓይነት ኣካይዳ ስለዘለዎም'ዩ። ኣብ ተመሳሳሊ ኩነታት ሓደ ዓይነት መልሰ ግብሪ'ዮም ዝህቡ። እታ ዘዋሪ ኣልቦ መኪና፡ ኣይትሰክር፡ ኣይትደክም፡ ነቶም ኣብ ድሕሪት ኮፍ ዝበሉ ቆልዑ'ውን ኣይትገንሕን'ያ። ብሰንኪ ናይ ሰብ ጌጋ፡ ኣብ ዓለም ልዕሊ ሓደ ሚልዮን ሰባት ብሓደጋ መኪና ይሞቱ። ነዚ ከተጉድሎ ምኽኣል እቲ ዝዓበየ ብልጫ'ዩ። ነቲ ዘይቅየር ኣካይዳ (consistency) ክሳብ ክንደይ ዋጋ ንህቦ ድማ ካልእ ጉዳይ'ዩ። ሮቦት ዳኛታት ኣብያተ ፍርዲ፡ ንገበነኛታት ሓደ ዓይነት ፍርዲ ዝህቡ እንተ ኾይኖም፡ ናይ ፍርዲ ስራሕ'ዚ ክሰርሑ ተልእኾ ክወሃቡ ይኽእሉ። ኣብ መንጎ ዳኛን ክሱስን ዘሎ ሰባዊ ርክብ እንተ ተኣልዩ፡ እንታይ ክሳራ ክህልዎ ይኽእል?
